इस सूची में मदर टेरेसा, ऑपरा विन्फ्री और हिलेरी क्लिंटन भी शामिल हैं.फ़ोर्ब्स ने अपने प्रकाशन में कहा है, "रोल मॉडल अलग-अलग लोगों के लिए अलग-अलग हो सकते हैं. कुछ हमें कारोबार में मार्गदर्शन देते हैं, कुछ हमारे व्यक्तिगत जीवन में तो कुछ हर रोज दुनिया को एक बेहतर जगह बनाने की प्रेरणा देते हैं."अरूंधति रॉय इस सूची में तीसरे और नुई 10वें स्थान पर हैं. 'तीस सबसे अधिक प्रभावशाली रोल मॉडल' नाम की इस सूची का संकलन फ़ोर्ब्स वूमन ने किया है.सोशल नेटवर्किंग साइट फ़ेसबुक और ट्विटर पर लोकप्रियता के आधार पर फ़ोर्ब्स ने ये सूची तैयार की है.फ़ोर्ब्स ने ऑपरा विन्फ्री को पहले स्थान पर रखकर सबसे प्रभावशाली रोल मॉडल का दर्जा दिया है.सूची में एंजेलीना जोली, अमरीका की पूर्व विदेश मंत्री कोंडोलीज़ा राइस, मिशेल ओबामा और लेखिका जेके रॉलिंग शामिल हैं.सूची में मेलिंडा गेट्स भी शामिल हैं जिन्होंने अपनी उदारता से कई लोगों को प्रेरित किया है.द बिल ऐंड मेलिंडा गेट्स फ़ाउंडेशन ने दुनिया भर के स्कूलों को 65 करोड़ डॉलर की राशि की मदद की है.फ़ोर्ब्स ने अपने प्रकाशन में कहा है कि इनके व्यक्तिगत इतिहास, दृष्टिकोण और मिशन अलग-अलग हो सकते हैं, लेकिन हर रोल मॉडल सबसे अच्छी महिला बनने के लिए प्रेरणा की मिसाल कायम करती है.